Oligohidramnion
<s>Oligohidramnion je stanje u trudnoći kojim se označava smanjenje količine plodove vode u odnosu na uobičajenu količinu, za određeni period gestacije (količina manje od 0,5 litara plodove vode).</s><s>Kod ovog stanja, koje se može utvrditi uz pomoć ultrazvuka, materice je zbog smanjene količine plodove vode, manja u odnosu na normalnu veličinu za određeni period gestacije.</s>

<s>Uzroci oligohidroamniona mogu biti poremećaji u razvoju fetusa koji mogu smanjiti proizvodnju plodove vode ili izlučivanje plodove vode iz fetusa (npr ageneza bubrega).</s>

<s>Stanje oligohidramniona u kome se količina plodove vode ekstremno smanji može rezultovati anhidramnionom - potpunim odsustvom plodove vode u plodovoj kesi.</s>

<s>Plodova voda 
Kao produkt lučenja amniotičkih ćelija (ćelija opni) krvnih sudova majke i lučenja bubrega ploda nastaje plodova voda ili amnionska tečnost.</s><s>U njoj se nalaze i elementi sadržaja creva ploda (mekonijum) i otpale ćelije kože i sluzokože (verniks).</s>

<s>Sadržaj i sastav plodova voda menja se tokom trudnoće, jer se neprestano resorbuje preko unutrašnje opne, što održava količinu i koncentraciju plodove vode, koja odgovara starosti trudnoće.</s><s>Najveća količina plodove vode je u četvrtom mesecu iznosi 1,0—1,5 litar.</s><s>Sa napredovanjem trudnoće smanjuje se količina plodove vode, tako da u sedmom mesecu njena količina je oko 0,5 litar, a pred sam porođaj 0,2 litara.</s>

<s>Etiopatogeneza 
Ukoliko se količina plodove vode značajno smanjuju (fiše od fizioloških količina) nastaje stanje označeno kao oligohidroamniom, čiji uzroci mogu biti sledeći:
 Propuštanja ovojnica za vreme trudnoće ili neposredno oko termina porođaja.</s><s>Problem sa posteljicom, koja ne može da obezbediti dovoljno hranljive materije za fetus, i zato se ne proizvodi i dovoljno tečnosti.</s><s>Transuzioni sindrom, koji se prenosi sa jednog blizanaca na drugog, kod jednojajčanih blizanaca.</s><s>Jedan blizanac (primalac) dobija sve hranljive materije što stvara previše plodove vode, dok drugi blizanac (davalac) ne dobija hranljive materije što prouzrokuje manjak plodove vode.</s><s>Urođene anomalije fetusa, bubrežne (npr agenezija bubrega) ili srčane, karkterišu se malom količinom plodove vode.</s>

<s>Klinička slika 
Kod smanjene količine amnionske tečnosti, kliničkom slikom dominiraju sledeći znaci i simptomi:
 Stomak trudnice izgleda znatno manji, nego što odgovara stvarnosti trudnoće.</s><s>Trudnica može da ima bolne osećaje pri pokretima ploda.</s><s>Srčani tonovi ploda su jasni.</s><s>Ukoliko je smanjenje plodove vode značajno, postoji mogućnost povrede ploda preko trbušnog zida majke i stvaranje sraslina između tela ploda sa amnionom (Simonartove trake).</s><s>Tada se plod radja sa deformitetima koji su izraženiji ukoliko se oligohidroamniom javi u ranoj trudnoći.</s>

<s>Dijagnoza 
Dijagnoza promena u materici kod oligohidramniona može se postaviti objektivnim i ultrazvučnim pregledom na osnovu sledećih znakova: 
 Veličine materice, koja je mnogo manji nego u periodu od amenoreje
 Manja pokretljivost fetusa,
 Materica je "puna ploda" zbog male količine amnionske tečnosti,
 Loš položaj ploda (stražnjica)
 Vizuelizacije normalnog punjenja i pražnjenja bešike fetusa, koja može da ukaže na nepravilost u urinarnom traktu (hidronrfroza).</s><s>Ultrazvučna dijagnostika kod sumnje na oligohidramnion radi se kada je najveći sloj tečnosti u plodovoj kesi manji od 2 santimetara.</s>

<s>Terapija 
Specifičan oblik lečenja ne postoji.</s><s>Terapija se pretežno zasniva na mirovanju (ležanju) trudnice, naročito u zadnjem tromesečju, ili ograničenih hirurških intervencija i aminiotransfuzijama.</s>

<s>Ako oligohidramnion nije povezan sa anomalijama bubrega kod fetusa, pomaže obilan unos tečnost u količini od oko 2 litra dnevno.</s><s>Na ovaj način može se povećati indeks amnionske tečnosti do 30 %.</s>

<s>U težim slučajevima, oligohidramnion se može tretiran amnioinfuzijama tokom porođaja kako bi se sprečila kompresija pupčane vrpce.</s><s>Koko postoji neizvesnost u bezbednost i efikasnost trajanja postupka, preporučuje se da se amnioinfuzija obavlja samo u centrima specijalizovanim za invazivnu fetalnu medicini i uz prisustvo multidisciplinarnog tima.</s>

<s>U slučaju kongenitalnih anomalija praćenih opstrukcijom urinarnog trakta intrauterino, na fetusu se može obaviti operacija koja može uticati na preživljavanje ploda.</s>

<s>Komplikacije 
Komplikacije mogu uključivati:
 kompresiju pupčane vrpce, 
 mišićno-skeletne anomalije, kao što su deformacije lica i stopala, hipoplazija pluća, ograničen intrauterini rast fetusa i pojava amnionskih nodusa (čvorovatih izraslina na fetusi a površini amniona).
 bilateralna anomalije bubrega izazvana nedostatkom izlučivanja fetalnog urina.</s>

<s>Izvori</s>

<s>Spoljašnje veze</s>

<s>Akušerstvo</s>

